היידן פנטייר

ביוגרפיה

פנטייר נולדה וגדלה חלקית בפאלסיידס, רוקלנד, ניו יורק, ללסלי ר. ווגל, לשעבר שחקנית אופרת סבון, ואלן ל. "סקיפ" פנטייר, סגן מכבי אש. פנטייר היא ממוצא איטלקי. יש לה אח צעיר אחד בשם ג'אנסן פנטייר, שגם הוא עוסק במשחק.
למרות שפנטייר למדה בחטיבת הביניים סאות' אורנגטאון בניו יורק, היא למדה בבית מכיתה ט' עד תיכון. לעת עתה, פנטייר דוחה השכלה גבוהה לטובת קריירת משחק.

משחק

פנטייר החלה לדגמן כשהייתה בת ארבעה חודשים. היא הופיעה לראשונה בפרסומות בגיל 11 חודשים, כשכיכבה בפרסומת לפלייסקול (Playskool). היא קיבלה תפקיד כשרה רוברטס באופרת הסבון של רשת ABC, "לחיות את החיים" (1994-1997), ובעקבותיו היא גילמה את הדמות ליזי ספאולדינג באופרת הסבון של רשת CBS, "אור מנחה" (1997-2000). באור מנחה, דמותה של פנטייר, ליזי, נאבקת בלוקמיה. כדי למשוך את תשומת הלב של הצופים בשעות היום למחלה, וכדי לשפר את המודעות הלאומית, החברה ללוקמיה ולימפומה נתנה לה פרס הכרה מיוחד.
פנטייר הפכה לידועה יותר כקלייר בנט בסדרת הטלוויזיה של רשת NBC, "גיבורים", שנוצרה על ידי טים קרינג, כמעודדת בתיכון בעלת כוחות ריפוי. פנאטיר התלוננה כי אפשרויות המשחק שלה מוגבלות לפעמים כיוון ש"אנשים מסתכלים עליה כ'המעודדת הפופולרית' או פשוט כ'הבלונדינית'".
פנטייר הופיעה מעל עשרות סרטים באורך מלא, חלקם מיועדים לטלוויזיה. עבור הופעתה בסרט הטלוויזיה "אם אתה מאמין" (1999), היא הייתה מועמדת לפרס האמן הצעיר. היא סיפקה את הקול לדוט ב"באג לייף".
היא שיחקה את בתו של המאמן יואסט, שריל, בסרט "לזכור את הטיטאנים" (2000). בנוסף, היא דובבה את דמותה של קאירי ב-Kingdom Hearts, סדרה של משחקי וידאו עבור פלייסטיישן 2. בשנת 2001, הופיעה פנטייר בסדרה של רשת פוקס, "אלי מקביל", כבתה של אלי מקביל. בשנת 2003, היא כיכבה בתפקיד אורח "מלקולם באמצע". בשנת 2004, היא הופיעה בסרט של ערוץ דיסני Tiger Cruise ובסרטו של גארי מרשל "המהפך של הלן" כאחייניתה המתבגרת של קייט הדסון.
וב-2005 היא שיחקה ב"נסיכת הקרח" כספורטאית החלקה אומנותית על הקרח, והתארחה בפרק בסדרה "חוק וסדר: מדור מיוחד". בשנת 2006 היא כיכבה ב"מעודדות צמודות 2: הכל או כלום" כמעודדת והיא התארחה בפרק בסדרה "גבירתי הנשיא".
בשנת 2007, היא שיחקה בתפקיד משני כאדלייד בורבון בסרט העצמאי "נשיקת שנחאי".
היא הופיעה בדרמה Fireflies in the Garden כגרסה צעירה של דמותה של אמילי ווטסון, ג'יין לורנס.
ביוני 2007, היא חתמה עם הסוכנות ויליאם מוריס אנדבר, לאחר שבעבר הייתה מיוצגת על ידי United Talent Agency. פורבס העריך כי הרוויחה 2 מיליון דולר בשנת 2007.
בשנת 2009, כיכבה פנטייר בקומדיית הנעורים "אני אוהב אותך, בת' קופר|, ובסרט "הלגונה הסודית".
בשנת 2011, כיכבה פנטייר בסרט "הסיפור של אמנדה נוקס" כאמנדה נוקס, אשר הואשמה ברצח שותפתה לדירה, ובסרט ההמשך בסדרת "צעקה", "צעקה 4", שם היא מגלמת את קירבי ריד לצד אמה רוברטס ורורי קולקין.
ב-2012 החלה לשחק בתפקיד הראשי בסדרת הטלוויזיה "נאשוויל".

שירה

פנטייר הייתה מועמד לפרס גראמי בשנת 1999 עבור "באג לייף" (2000). בשנת 2004, היא הקליטה שיר בשם "הגיבור שלי הוא אתה" עם וידאו עבור סרט של ערוץ דיסני בו היא כיכבה, Tiger Cruise. שנה לאחר מכן היא הקליטה שיר בשם "אני עפה" עבור סרט של דיסני, נסיכת הקרח, בו היא גם השתתפה. בשנת 2007, היא גם הקליטה את השיר "קרואלה דה ויל" עבור DisneyMania 5, "נסה" עבור הסרט "גשר לטרביתיה" ובלדה בשם "אני עדיין מאמינה" עבור "סינדרלה 3: מסע בזמן".

חייה האישיים

פנאטיר יצאה עם השחקן מיילו ונטימיליה שיחק לצידה ב"גיבורים" בין סוף 2007 לתחילת 2009. לאחר מכן היא יצאה שנתיים המתאגרף ולדימיר קליצ'קו. הם נפרדו ב-2011, חזרו ב-2013 והתארסו באותה השנה. ב-9 בדצמבר 2014, נולדה להם בת בשם קאיה.
בנובמבר 2007, זכתה בפרס מאת ארגון "אנשים למען יחס מוסרי לבעלי חיים" על מאבקה להפסקת צייד הדולפינים ביפן.
בדצמבר 2013, ביקרה פנאטיר במחאות היברומאידאן שבקייב. אחיו של קליצ'קו היה אחד ממנהיגי המחאה והזוג הגיע כדי להביע הזדהות.